На основу члана 44. став 2. Закона о култури („Службени гласник Републике Србије“, број 72/09, 13/16, 30/16, 6/2020 и 47/21), члана 37. став 1. тачка 20) Статута Града Ниша ("Службени лист Града Ниша", број 88/08 и 143/16 и 18/2019) и члана 15. став 2. Одлуке о оснивању Позоришта лутака Ниш ("Службени лист града Ниша", број 2/11, 115/16, 99/2020 и 85/21) .

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Измену Програма рада Позоришта лутака Ниш за 2022. годину, број 910/22-02, коју је донео Управни одбор ове установе на седници одржаној 24.08.2022. године.

 II Измена Програма рада Позоришта лутака Ниш за 2022. годину реализоваће се у складу са Финансијским планом ове установе за 2022. годину.

 III Решење доставити Позоришту лутака Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 Др Бобан Џунић

***О б р а з л о ж е њ е***

 Управни одбор Позоришта лутака Ниш, на седници одржаној 24.08.2022. године донео је Измену Програма рада Позоришта лутака Ниш за 2022. годину, број 910/22-02 од 24.08.2022. године и доставио је Градској управи за друштвене делатности на даље поступање.

Предложеном Изменом Програма рада за 2022.годину мења се годишњи репертоар – премијерне представе, у коме се представа „Бајка о рибару и рибици“, која се отказује због немогућности доласка редитеља Вјере Видов, и замењује представом „Недостајање“.

У осталим деловима, Програм рада Позоришта лутака Ниш за 2022. годину остаје непромењен.

 Имајући у виду да је Измена Програма рада Позоришта лутака Ниш за 2022. годину сачињена у складу са законом, прописима Града и циљевима оснивања Установе, предлаже се доношење решења о давању сагласности на Измену Програма рада Позоришта лутака Ниш за 2022. годину.

 **Градска управа за друштвене делатности**

вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Павлина Михајленко